Diari Oficial de la Generalitat Valenciana


Sumari del DOGV 4774, del 14-06-2004 (2004/5811)

ORDE de 18 de maig de 2004, del Ministeri de l'Interior, per la qual s'aprova i publica la relació definitiva d'aspirants que han superat les proves selectives per a ingrés en el Cos d'Auxiliars de l'Administració de Justícia, convocades per l'Orde JUS/1454/2003, de 27 de maig.
--------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4774

Data del DOGV
:   14-06-2004

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2004/5811


Organisme emissor
:   Ministeri de L'Interior

Tipus de document
:   Ordre

ORDE de 18 de maig de 2004, del Ministeri de l'Interior, per la qual s'aprova i publica la relació definitiva d'aspirants que han superat les proves selectives per a ingrés en el Cos d'Auxiliars de l'Administració de Justícia, convocades per l'Orde JUS/1454/2003, de 27 de maig. [2004/F5811]
  
De conformitat amb el que establixen les bases 10.3 i següents de l'Orde de 27 de maig de 2003 (Boletín Oficial del Estado del dia 5 de juny), per la qual es convocaven proves selectives per a l'ingrés en el Cos d'Auxiliars de l'Administració de Justícia, i tramesa pel Tribunal Qualificador la proposta definitiva d'aspirants que han superat les proves selectives.
  
Este ministeri acorda:
  
Primer
  
Aprovar la proposta definitiva d'aspirants que han superat les proves selectives en cada àmbit territorial i que figuren en l'annex I d'esta resolució.
  
Segon
  
En el termini de 20 dies naturals, comptadors a partir de la publicació d'esta orde en el Boletín Oficial del Estado, els aspirants, que figuren com a aprovats en esta relació definitiva, hauran de presentar en el Registre General del Ministeri de Justícia, Secretaria d'Estat de Justícia, carrer de la Manzana, número 2, Madrid, o pels mitjans previstos en l'article 38 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, els documents següents:
  
A) Dues fotocòpies compulsades del document nacional d'identitat.
  
B) Fotocòpia compulsada del títol exigit en la convocatòria o certificat acadèmic, acreditatiu de tindre aprovades totes les assignatures que el capaciten per a l'obtenció del títol, acompanyada del resguard justificatiu d'haver abonat els drets per a la seua expedició. I d'acord amb el que establix la disposició transitòria sisena, paràgraf tercer de la Llei Orgànica 19/2003, de 23 de desembre, de modificació de la Llei Orgànica 6/1985, de l'1 de juliol, del Poder Judicial, el tenor literal de la qual és el següent: «Els aspirants que adquirisquen la condició de funcionari en els processos selectius, a què es referix el paràgraf anterior, passaran a integrar-se en el cos o escala que els corresponga, dels que s'establixen en esta llei, de conformitat amb la titulació exigida per a participar estos». A tal efecte, els aspirants hauran de trametre el títol de Batxiller o equivalent, en cas d'estar en possessió d'este, a fi de ser nomenat funcionari del cos o escala de tramitació processal o administrativa, a què es referix l'article 475 de la Llei Orgànica 19/2003. En el cas de titulacions obtingudes en l'estranger caldrà presentar fotocòpia compulsada de la documentació que acredite la seua homologació.
  
C) Certificat mèdic acreditatiu de no patir cap malaltia ni defecte físic que l'impossibilite per a l'exercici de la funció d'agent de l'administració de justícia, expedit pel facultatiu de Medicina General de la Seguretat Social que corresponga a persona l'interessada que, en el cas que no estiga acollit a cap règim de la Seguretat Social, s'expedirà pels Servicis Provincials del Ministeri de Sanitat i Consum i organismes corresponents de les comunitats autònomes.
  
Els aspirants que tinguen la condició legal de discapacitats, amb grau igual o superior al 33%, hauran de presentar certificat dels òrgans competents del Ministeri d'Assumptes Socials, o, si fa el cas, de la comunitat autònoma corresponent, que acredite tal condició i la seua capacitat funcional per a exercir les tasques pròpies que corresponen al Cos d'Auxiliars de l'Administració de Justícia.
  
D) Declaració jurada de no trobar-se sotmés en cap causa d'incompatibilitat, ni estar inhabilitat per a l'exercici de funcions públiques, ni haver sigut separat, mitjançant procediment disciplinari, d'un cos de l'estat, de les comunitats autònomes o de les administracions locals, ni suspés en exercici de funcions públiques en via disciplinària o judicial, llevat que haguera sigut rehabilitat (annex II).
  
Tercer
  
Davant de la impossibilitat, degudament justificada, de no poder presentar els documents expressats en l'apartat anterior, podrà acreditar-se que es posseïxen les condicions exigides en la convocatòria mitjançant qualsevol mitjà de prova admissible en dret.
  
Quart
  
Els aspirants que tingueren la condicions de funcionaris públics estaran exempts de justificar aquelles condicions i requisits, ja demostrats per a obtindre el seu anterior nomenament; tot i que hauran de presentar certificat del ministeri o organisme de què depenguen, per la qual s'acredite la seua condició i totes les circumstàncies que consten en el seu full de servicis.
  
Cinqué
  
Els qui dins del termini fixat, i llevat de causa de força major, no presentaren la documentació o de l'examen d'esta es deduïra que manquen d'algun dels requisits establits en la base 3.1 de la convocatòria, no podran ser nomenats funcionaris de carrera i quedaran anul·lades les seues actuacions, sense perjudici de la responsabilitat en què hagueren incorregut per falsedat en la sol·licitud inicial.
  
Sisé
  
Contra la present orde, que posa fi a la via administrativa, podrà interposar-se recurs potestatiu de reposició en el termini d'un mes o contenciós administratiu davant de l'òrgan jurisdiccional competent, en el termini de dos mesos. El termini, en estos dos casos, es comptarà a partir del dia següent de la seua publicació en el Boletín Oficial del Estado.